V Trnave dňa 09.09.2022

# Podmienky zadávania zákazky s nízkou hodnotou

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Identifikácia verejného obstarávateľa:**

Názov: Mesto Trnava

Sídlo: Hlavná 1, 917 71 Trnava

IČO: 00313114

# Názov predmetu zákazky:

# ZOS Narcisova v Trnave, PD

# Predpokladaná hodnota zákazky

# 150 000 eur bez DPH

# Druh postupu

# Zákazka s nízkou hodnotou

# Druh zákazky

# Služby

# Spoločný slovník obstarávania (CPV):

# 71240000-2 Architektonické, inžinierske a plánovacie služby

# Elektronická aukcia

# Elektronická aukcia sa nepoužije

# Miesto dodania predmetu zákazky

# Mestský úrad Trnava

# Typ zmluvy

Zmluva o dielo

# Hlavné podmienky financovania a platobné podmienky:

Predmet zákazky bude financovaný z rozpočtu mesta

# Opis predmetu zákazky:

- Vypracovanie geodetického zamerania územia s podrobnosťou a rozsahom potrebným pre daný stupeň projektu vrátane overenia existencie, polohy, technického stavu a funkčnosti všetkých inžinierskych sietí v záujmovom území u správcov a ich zohľadnenie v projektovej dokumentácii (overenie bude zdokladované zápisom),

 - Vyhotovenie hydrogeologického, dendrologického prieskumu a iných podľa opisu predmetu zákazky

* - Vypracovanie architektonickej štúdie
* - Vypracovanie projektovej dokumentácie pre územné rozhodnutie (DÚR).

 - Vypracovanie realizačnej projektovej dokumentácie – realizačného projektu (RP) (vrátane vizualizácii, prieskumov a posudkov) – spracovanie projektovej dokumentácie v uvedenom stupni znamená, že projektová dokumentácia bude podkladom pre vydanie stavebného povolenia a zároveň bude podkladom i pre samotnú realizáciu stavby a pre výber zhotoviteľa stavby v procese verejného obstarávania.

* - Koordinácia projektovej dokumentácie podľa § 5 NV SR č. 396/2006 Z. z.
* - Výkon odborného autorského dohľadu počas realizácie stavby podľa vypracovanej projektovej dokumentácie až do nadobudnutia právoplatnosti kolaudačného rozhodnutia.

- Súčinnosť v procese verejného obstarávania na realizáciu stavebných prác a v procese prípravy a posudzovania žiadosti o nenávratný finančný príspevok, ak to bude potrebné.

- Ďalej viď príloha č. 4.

**Doplňujúce požiadavky:**

Služby v zmysle požiadaviek verejného obstarávateľa, musia byť realizované v súlade so špecifickými podmienkami zákona č. 50/76 Zb. o územnom plánovaní a stavebnom poriadku v znení zákona č. 237/2000 Z. z.. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z., v znení neskorších predpisov a zmien, ďalej je nutné sa riadiť nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády SR č. 396/2006 o minimálnych bezpečnostných a zdravotných požiadavkách na stavenisko. Nutné je dodržať i vyhlášku MŽP č. 453/2000 Z. z., č. 532/2002 Z. z., a ustanovenia zákona č. 254/1998 Z.z..

**Požiadavky na uchádzača**

Verejný obstarávateľ požaduje, aby

* uchádzač mal oprávnenie na vykonávanie činnosti v oblasti predmetu zákazky v zmysle zákona NR SR č. 138/1992 Z. z. v znení neskorších zmien a doplnkov,
* disponoval odborným pracovníkom/pracovníkmi, ktorí sa budú podieľať na plnení zmluvy (v prípade úspechu), pričom tento pracovník musí spĺňať a ak pôjde o viacerých pracovníkov, títo musia spoločne spĺňať nasledujúce kumulatívne podmienky:
	+ podieľali sa ako autor, spoluautor alebo zodpovedný projektant aspoň na 5 realizáciách (stavbách),
	+ musí ísť o realizácie, pri ktorých vydal príslušný stavebný úrad stavebné povolenie alebo pri ktorých bolo vydané kladné rozhodnutie v zlúčenom územnom a stavebnom konaní,
	+ výška stavebných nákladov pri každej jednej z realizácii bola preukázateľne vyššia ako 200 000 EUR bez DPH,
	+ aspoň jedna realizácia bola DOS, DSS, zdravotnícke zariadenie, zariadenie prechodného ubytovania, škola, škôlka, CVČ alebo kultúrne centrum,
	+ pri ostatných realizáciách nesmie ísť o rodinný dom s jednou bytovou jednotkou.

**Obsah ponuky**

Uchádzač vloží do systému JOSEPHINE v zmysle pravidiel komunikácie:

1. Doklad o oprávnení na vykonávanie činnosti v oblasti predmetu zákazky (oprávnenie na podnikanie – výpis z obchodného registra, živnostenského registra). **Právnické osoby a fyzické osoby so sídlom, miestom podnikania v Slovenskej republike, zapísané vo vyššie uvedených registroch nemajú povinnosť predkladať výpis z obchodného alebo živnostenského registra**, verejný obstarávateľ overí ich zapísanie prostredníctvom informácií cez portál oversi.gov.sk.
2. Uvedenie mena a priezviska a dátumu narodenia pracovníka/pracovníkov, ktorí sa budú podieľať na plnení zmluvy, a ktorí spĺňajú podmienky podľa tohto dokumentu – viď časť „Požiadavky na uchádzača“. Uchádzač uvedie aj skutočnosť, či ide o osobu v pracovnoprávnom alebo v obdobnom pomere s ním. Ak nepôjde o osobu v pracovnoprávnom, či v obdobnom pomere s uchádzačom, je potrebné predložiť písomnú zmluvu, z ktorej musí byť zjavný záväzok voči uchádzačovi, že táto osoba sa bude podieľať na plnení zmluvy o dielo na strane uchádzača.
3. Uvedenie 5 realizácií (stavieb), ktoré spĺňajú podmienky podľa tohto dokumentu – viď časť „Požiadavky na uchádzača“.
4. Cenová ponuka za vykonanie predmetu zákazky s uvedením údajov v štruktúre podľa prílohy č. 2 tohto dokumentu.

5. Písomné vyhlásenie uchádzača podľa prílohy č. 3 tohto dokumentu, že súhlasí s obsahom návrhu zmluvy o dielo spolu s čestným vyhlásením, že nemá uložený zákaz účasti vo verejnom obstarávaní potvrdený končeným rozhodnutím v Slovenskej republike alebo v štáte, sídla, miesta podnikania alebo obvyklého pobytu.

6. Koncept (profesijný prístup). Samotná forma je ponechaná na spracovateľovi. Ako príklad sa dá uviesť A4 normostrana o rozsahu 250-300 slov, A4 so skicami zobrazených kľúčových problémov či riešení zadania, kombinácia textu a grafického zobrazenia a podobne.

 (Forma konceptu je do hodnotenia zaradená z dôvodu, že zadávateľovi môže napovedať, do akej miery chápe uchádzač problematiku zadania. Nakoľko vie uchádzač identifikovať hlavné riziká, limity a širšie súvislosti. Načrtnutie vízie, prístupu a smeru, ktorým sa chce spracovateľ vybrať pri riešení témy je pre hodnotenie ponúk prospešné a mesto ako zadávateľ vie lepšie a zodpovednejšie odhadnúť, či uzavretie zmluvy s tým-ktorým uchádzačom povedie k želanému výsledku)

# Lehota na predkladanie ponuky:

Lehota na predkladanie ponúk je uvedená vo výzve na predkladanie ponúk, ktorá je zverejnená vo vestníku verejného obstarávania.

# Kritériá na vyhodnotenie ponúk a spôsob ich uplatnenia

# Verejný obstarávateľ bude vyhodnocovať ponuky na základe nasledujúcich kritérií.

# Kritérium č. 1: Cena

# Maximálny počet bodov, ktoré môže ponuka uchádzača získať pri hodnotení podľa tohto kritéria je 30 bodov.

# Kritérium sa bude uplatňovať takto:

# Počet bodov = (najnižšia ponúknutá cena/ponúknutá cena) x 30.

# Ponúknutou cenou sa rozumie cena ponúknutá uchádzačom podľa cenovej ponuky za celý predmet zákazky podľa požiadaviek verejného obstarávateľa vyjadrená v EUR bez DPH.

# Kritérium č. 2: Uznaná kvalita predložených realizácií osôb určených na plnenie zmluvy ("kvalita realizácií“)

# Maximálny počet bodov, ktoré môže ponuka uchádzača získať pri hodnotení podľa tohto kritéria je 50 bodov, pričom za každú jednu z predložených realizácií je možné získať najviac 10 bodov.

# Kritérium sa bude uplatňovať takto:

# Hodnotená skutočnosť Počet pridelených bodov

# 1. Realizácia bola publikovaná na odbornom webovom portáli 4 body

# 2. Realizácia bola publikovaná v odbornom periodiku o architektúre 6 bodov

# 3. Realizácia bola nominovaná na cenu za architektúru 8 bodov

# 4. Realizácia vyhrala cenu za architektúru 10 bodov

# Pri každej realizácii (stavbe) bude verejný obstarávateľ prideľovať body len za najvyššie hodnotenú skutočnosť. To znamená, že ak realizácia bola publikovaná v odbornom periodiku a zároveň bola nominovaná na cenu za architektúru, body sa nesčítavajú, ale pridelia sa iba za nomináciu na cenu za architektúru (t. j. realizácia dostane 6 bodov). Ak rovnaká realizácia cenu za architektúru získala, dostane 10 bodov.

# Za „odborný webový portál“ bude verejný obstarávateľ uznávať tieto odborné (teda nie voľnočasové) portály: archinfo.sk, magdamag.sk, archiweb.cz, archdaily.com, dezeen.com, domusweb.it, cbarchitektura,

# Za „odborné periodikum o architektúre“ bude verejný obstarávateľ uznávať tlačené odborné (teda nie voľnočasové) periodikum. Príklady periodík, ktoré bude verejný obstarávateľ uznávať: časopisy Arch, Projekt, ERA21.

# Za „publikáciu v odbornom periodiku“ bude verejný obstarávateľ uznávať publikáciu napr. vo forme autorskej recenzie, ktorej autorom je osoba odlišná od autora, spoluautora, zodpovedného projektanta alebo inej osoby podieľajúcej sa na realizácii hodnotenej stavby.

# Za „cenu za architektúru“ bude verejný obstarávateľ uznávať architektonické ocenenie, ktoré bolo udelené porotou zloženou z minimálne piatich členov s vysokoškolským architektonickým vzdelaním druhého stupňa a vyššieho. Ocenenie musí byť udeľované celospektrálne za architektúru (teda nie za úzko špecializovanú oblasť), musí byť vyhlasované celonárodne, vyhlasovateľom musí byť stavovská alebo relevantná odborná organizácia/vydavateľstvo. Pre odstránenie akýchkoľvek pochybností verejný obstarávateľ uvádza, že cenu za architektúru musí stavba získať až po jej dokončení, t. j. nebude sa uznávať výhra v súťaži návrhov, ktorá realizácii predchádza. Príklady cien za architektúru, ktoré bude verejný obstarávateľ uznávať: CE ZA AR, Cena ARCH, Cena Dušana Jurkoviča, Česká cena za architekturu, Mies van der Rohe award, BigMat International Architecture award.

# Za výhru ceny za architektúru sa pokladá umiestnenie na prvom mieste v poradí stanovenom porotou.

# Za nomináciu na cenu za architektúru sa pokladá umiestnenie vo finálovom výbere, ktorý bol zostavený rovnakou porotou, aká vyberala víťaza. Pre odstránenie akýchkoľvek pochybností verejný obstarávateľ uvádza, že za nomináciou sa nepokladá prihlásenie diela alebo účasť diela v nižšom kole výberu, než je finálový výber.

# Kritérium č. 3: Koncept (profesijný prístup)

# Maximálny počet bodov, ktoré môže ponuka uchádzača získať pri hodnotení podľa tohto kritéria je 20 bodov

# Kritérium sa bude uplatňovať takto:

# Kvalitu predložených konceptov bude posudzovať trojčlenná odborná komisia (dvaja členovia a jej predseda), ktorá bude hodnotiť jednotlivé koncepty z týchto hľadísk:

- miera porozumenia problematike zadania,

- správne identifikovanie hlavných rizík a limitov,

- vhodnosť načrtnutej vízie, prístupu k téme zadania.

# Podľa individuálneho odborného posúdenia návrhu členom komisie na základe konkrétneho hľadiska, každý člen komisie pridelí návrhu uchádzača 0 bodov, 1 bod alebo 2 body, kde „0“ je najnižšie hodnotenie a „2“ najvyššie hodnotenie. V rámci hodnotenia konceptu podľa (všetkých) daných hľadísk môže predseda komisie prideliť naviac dva bonusové body – to znamená, že maximálny možný počet pridelených bonusových bodov pri troch hľadiskách hodnotenia konceptu je dohromady dva. Uchádzač teda môže pri hodnotení konceptu podľa jedného konkrétneho hľadiska získať najviac 6 bodov, resp. 7 alebo 8 ak mu predseda v danom prípade pridelí jeden alebo všetky dva bonusové body. Člen komisie pridelí body návrhu uchádzača podľa každého jedného vyššie uvedeného hľadiska. Body pridelené jednotlivými členmi komisie konkrétnemu konceptu podľa jednotlivých hľadísk sa sčítajú.

# Poradie uchádzačov

# Prvým uchádzačom je ten uchádzač, ktorého ponuka získa najvyšší celkový počet bodov (zaokrúhlené matematicky na dve desatinné miesta), pričom celkový počet bodov za ponuku je výsledkom súčtu bodov pridelených hodnotenej ponuke podľa jednotlivých kritérií (celkový počet bodov = pridelené body za kritérium č. 1 + pridelené body za kritérium č. 2 + pridelené body za kritérium č. 3).

# Poradie ostatných uchádzačov sa stanoví zostupne v závislosti od celkového počtu získaných bodov. V prípade rovnosti celkového počtu bodov zaokrúhleného matematicky na dve desatinné miesta získa lepšiu pozíciu – z hľadiska poradia, ponuka s vyšším počtom bodov za kritérium č. 2, a ak by bol počet bodov rovnaký aj pri tomto kritériu, tak ponuka s vyšším počtom bodov za kritérium č. 3.

# Úspešný uchádzač

# Úspešným uchádzačom je ten uchádzač, ktorého ponuka sa umiestnila na prvom mieste v poradí za predpokladu, že uchádzač spĺňa všetky požiadavky verejného obstarávateľa podľa tohto dokumentu; úspešnému uchádzačovi verejný obstarávateľ oznámi, že jeho ponuku prijíma.

# Neúspešným uchádzačom verejný obstarávateľ zašle informáciu, že so svojou ponukou neuspeli spolu s uvedením dôvodu. Uchádzači, ktorí predložia svoje ponuky, nemajú nárok na úhradu nákladov, ktoré im vznikli s prípravou a doručením ponuky.

# Ak úspešný uchádzač neposkytne verejnému obstarávateľovi potrebnú súčinnosť na uzavretie zmluvy v lehote primerane určenej verejným obstarávateľom na poskytnutie súčinnosti v rámci výzvy na uzavretie zmluvy, verejný obstarávateľ môže za účelom uzavretia zmluvy osloviť ďalšieho uchádzača v poradí.

# Verejný obstarávateľ si vyhradzuje právo ukončiť tento proces bez zadania zákazky.

**Prílohy:**

Príloha č. 1: Návrh Zmluvy o dielo

Príloha č. 2: Cenová ponuka

Príloha č. 3: Vyhlásenie uchádzača

Príloha č. 4: Opis predmetu zákazky

Príloha č. 5: Grafické prílohy (3)

Mgr. Marek Motyka

 vedúci odboru